
Sefyllfa Gychwynnol:
Derbyniwyd atgyfeiriad gan Mam. Dywedodd fod YP yn profi hwyliau isel, presenoldeb gwael yn yr ysgol, gorbryder cymdeithasol a gorbryder gwahanu. Roedd YP hefyd yn cael trafferth derbyn marwolaeth ei thad pan oedd hi'n 4 oed.

Asesiad Cychwynnol:
Fe nodwyd yn yr asesiad cychwynnol gyda YP ei bod yn colli'r ysgol a gwersi yn eithaf aml. Bu farw ei thad pan oedd hi'n ifanc. Mae hyn yn dal i effeithio arni.
Cafodd YP ei bwlio yn y gorffennol ac roedd ganddi orbryder difrifol. Mae gan chwaer iau YP ASA ac mae hefyd yn cael trafferth mynychu'r ysgol yn rheolaidd.
Mae YP yn colli'r ysgol yn aml ac nid yw'n deall y gwaith. Mae YP yn amharod i ofyn am help gan yr ysgol. Mae YP yn poeni am yr hyn sy'n digwydd yn y byd. Mae YP yn poeni am ddiogelwch ei theulu, yn enwedig ei mam, ar ôl colli dad.
Mae gorbryder YP wedi'i leihau oherwydd ei grŵp mawr o ffrindiau.

Ymyriadau/Gwaith parhaus:
Derbyniodd YP bum sesiwn un i un. Canolbwyntiodd y sesiynau ar adnabod a chael gafael ar gymorth priodol ar gyfer YP, archwilio llwybrau gyrfa gwahanol ac annog YP i agor am ei materion academaidd.

Roedd y sesiynau'n canolbwyntio'n bennaf ar:

· Annog YP i ddechrau siarad am ei phroblemau yn yr ysgol
· Deall bod osgoi pethau’n gwneud y sefyllfa'n waeth
· Gosod nodau bach, cyraeddadwy ar gyfer YP a'i chanmol am wneud y rhain
· Cwblhau holiaduron gyrfa Cymru gyda YP a dysgu am lwybrau i yrfaoedd gwahanol
· Hunan-ofal a chymryd amser i gymryd rhan mewn gweithgareddau sy'n hyrwyddo lles YP, e.e. mynd i'r gampfa, cerdded
· Mynd i'r afael â phryderon am y dyfodol

Canlyniadau hyd yma:

· Dros y 5 wythnos, llwyddodd YP i fynegi ei meddyliau a chytuno i'r gweithiwr Lles Teuluol a Gwydnwch (GATW) siarad am ei phroblemau gyda’r pennaeth blwyddyn.

· Siaradodd y GATW â'i phennaeth blwyddyn a'i hysbysu am brif broblemau YP. Nid oedd hi'n ymwybodol bod YP yn cael trafferth gyda darllen a bydd yn edrych i mewn i hynny. Bydd hi hefyd yn cael cyfarfod gyda YP ac yn cael sgwrs fanwl am ei phroblemau a sut gall yr ysgol helpu.

· Mae gan YP fwy o ymwybyddiaeth o ba dargedau y mae angen iddi eu cyflawni ar ôl edrych i mewn i wahanol yrfaoedd.

· Mae YP yn poeni ychydig yn llai am ei dyfodol a sefyllfa'r byd. Fodd bynnag, nid yw'r pryder hwn wedi diflannu'n llwyr gan fod y sefyllfa'n gwaethygu gyda rhyfeloedd a phrisiau sy’n codi, ac mae hyn yn gwneud YP yn ansicr ynghylch ei dyfodol.

